
HOTĂRÂRE

cu privire la desfăşurarea Concursului pentru suplinirea funcţiilor
de preşedinte, director al radiodifuziunii şi director al televiziunii
IPNA Compania „Teleradio-Moldova”
În urma examinării Informaţiei privind desfăşurarea Concursului pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova”, în conformitate cu prevederile art.56 alin.(6) din Codul audiovizualului al Republicii Moldova şi în baza p.7, p.43 lit.e) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007, Consiliul de Observatori
HOTĂRĂŞTE:

1. Se ia act de Informaţia privind desfăşurarea Concursului pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” (se anexează).
2. Anexa Informaţia privind desfăşurarea Concursului pentru suplinirea funcţiilor de preşedinte, director al radiodifuziunii şi director al televiziunii IPNA Compania „Teleradio-Moldova” este parte integrantă a prezentei hotărâri.

3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 8 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu
Anexă
Informaţie privind desfăşurarea Concursului pentru suplinirea funcţiilor

de preşedinte, director al radiodifuziunii şi director al televiziunii

IPNA Compania „Teleradio-Moldova”
Astăzi, 27 februarie 2010, la ora 17.00 s-a încheiat perioada de depunere a dosarelor pentru suplinirea funcţiilor de preşedinte al companiei, director al televiziunii şi director al radiodifuziunii IPNA Compania „Teleradio-Moldova”. Informaţia despre concurs, în permanenţă, a fost plasată pe site-ul www.trm.md. În ultimele două zile au fost depuse cele mai multe dosare. Aseară la orele 17.00 erau înregistraţi 13 participanţi la concurs, astăzi, la final, sunt 27 de participanţi.
La funcţia de preşedinte al IPNA Compania „Teleradio-Moldova” pretind 14 candidaţi: Oleg Brega, Ghenadie Brega, Aurelian Lavric, Lilian Cibotaru, Constantin Marin, Alexandru Grosu, Alexandru Osadcenco, Oleg Grajdean, Ludmila Barba, Valeriu Saharneanu, Boris Postovan, Valentina Ursu, Nicu Scorpan, Alexandru Dorogan.
La funcţia de director al radiodifuziunii concurează 10 persoane: Oleg Brega, Serghei Scînteian, Eduard Maciac, Oleg Grajdean, Vlad Ţurcanu, Ecaterina Stratan, Ion Mazur, Marin Alla, Alexandru Dorogan, Angela Sîrbu.

Funcţia de director al televiziunii este revendicată de 13 candidaţi: Ghenadie Brega, Aurelian Lavric, Alexandru Grosu, Gheorghe Ciubotaru, Oleg Grajdean, Ecaterina Stratan, Efim Josanu, Gheorghe Bârsan, Mircea Surdu, Mihail Mihailov, Valeriu Frumusachi, Nicu Scorpan, Angela Sîrbu.
Am asigurat transparenţă acestei etape a concursului: toate CV-urile pe parcursul depunerii dosarelor erau afişate pe site. Astăzi, dacă vom reuşi, sau mâine, urmează a fi afişate proiectele strategiilor prezentate de participanţii la concurs.

La moment, nu avem varianta electronică a unui CV şi a unei strategii.

La această etapă, urmează să stabilim zilele şedinţelor de concurs.
Secretarul

Consiliului de Observatori                                                      Viorica Bogatu
MD–2028, Republica Moldova, Chişinău, str. Mioriţa, 1	(  73-95-45

